Poznámky z Hudobnej výchovy 5.ročník

**1. Rytmus**

Striedanie dlhých a krátkych tónov. Mnohé ľudské činnosti, ako beh, chôdza, tanec majú výrazný rytmus. Pod rytmom rozumieme trvanie nôt a aj ich umiestnenie v taktoch. Takt býva označený na začiatku piesne za husľovým kľúčom značkami 2/4, ¾, 4/4.

**2. Melódia**

Vznikne, keď k tónom rôznej výšky pridáme rytmus a tempo. Melódiu hodnotíme z hľadiska :

a/pohybového /tanečná, pochodová, valčíková/ b/ nálady – smutná, veselá, komická....

**3. Melodika**

tóny rôznej výšky, výškové vzťahy

**4. Harmónia**

Súzvuk – vznikne, ak zahráme dva a viac tónov súčasne . Súzvuk, v ktorom znejú najmenej tri tóny súčasne, nazývame akord.

Akordy podľa počutia delíme na :

a/ ľúbozvučné – vytvoríme ich napr.tak, že bude súčasne znieť každý druhý tón stupnice (do - mi - so)

b/ neľúbozvučné – vznikne napr. keď všetci žiaci v triede zaspievajú súčasne ľubovoľný tón.

**5. Dynamika**

Dynamika je sila zvuku, zosiľňovania a zoslabovania zvuku.

**6. Tempo a agogika**

Znamená v hudbe rýchlosť, akou sa má hrať a spievať hudobná skladba.